ดิฉันไม่มีประจำเดือนมาปีกว่าแล้ว เนื่องจากให้นมบุตรบวกกับทานยาคุมแบบแผง28เม็ดทานต่อเนื่องทุกวัน จนล่าสุดประจำเดือนมาเมื่อประมาณวันที่26 พ.ย. หมดประมาณวันที่1ธ.ค.ผ่านไป8วัน ได้มีเลือดออกคล้ายปจด.แต่มีเพียงเล็กน้อย ซึ่งก่อนหน้านี้ในช่วงที่ไปจด.หมดได้มีอะไรกับแฟนหลั่งใน อยากทราบว่าจะท้องไหมคะ
สวัสดีค่ะ หากยังทานยาคุมกำเนิดอยู่ โดยทานต่อเนื่องทุกวัน ไม่มีวันที่ลืมทาน ยาคุมก็จะช่วยป้องกันการตั้งครรภ์ได้มากกว่า 99% ดังนั้น โอกาสในการตั้งครรภ์จึงมีน้อยกว่า 1% ค่ะสำหรับการที่ยังไม่มีประจำเดือนมาตั้งแต่หลังคลอด อาจเนื่องจากการที่ยังให้นมลูกอยู่ ประกอบกับการทานยาคุมกำเนิดต่อเนื่อง เยื่อบุโพรงมดลูกจึงอาจบางลง ทำให้ไม่มีประจำเดือนมาได้และหลังจากนั้น หากเลิกให้นมลูก หรือให้ไม่สม่ำเสมอ ประจำเดือนก็อาจจะเริ่มมาได้ตามรอบของการทานยาคุมกำเนิดส่วนการมีเลือดออกในระหว่างรอบประจำเดือน ก็น่าจะเกิดจากผลของยาคุมกำเนิด ที่ทำให้มีเลือดออกกะปริดกะปรอยได้ค่ะ ซึ่งหากมีปริมาณเพียงเล็กน้อย ไม่มีปวดท้องน้อยมาก ก็ไม่น่าผิดปกติและอันตรายอะไร แนะนำควรสังเกตอาการไปก่อนค่ะแต่หากกังวล ว่าจะตั้งครรภ์หรือไม่ ก็อาจลองตรวจหาการตั้งครรภ์ดูค่ะ